Орёл & решка

«Орёл и решка» (Ուկրաիներեն։ Орел і Решка, հայերեն։ Գիր ու արծիվ), ճանապարհորդական ուկրաինական հեռուստանախագիծ։ Հեռուստածրագիրը ռուսերենով է, և առաջնային ցուցադրություններն իրականացվում են ուկրաինական Ինտեր հեռուստաալիքով, իսկ կրկնությունները ցուցադրվում են ոչ միայն Ուկրաինայում («Կ1»), այլ նաև Ռուսաստանում («Պյատնիցա!»), Ղազախստանում («Յոթերորդ ալիք»), Լեհաստանում («TTV»), Բելառուսում («Բելառուս 2») և այլ երկրներում։


== Նկարագրություն ==
«Առյոլ ի ռեշկա» հեռուստածրագիրը վարում են երկու հաղորդավարներ, ովքեր հաղորդման ամեն դրվագում մեկնում են աշխարհի որևէ վայր` շաբաթ և կիրակի օրերն անցկացնելու համար։ Կանոնների համաձայն՝ հաղորդավարներից մեկը այդ 2 օրը պետք է ապրի $100-ով (եվրոպական երկրներում 70 և ավելի եվրոյով, կախված տարադրամի ընթացիկ փոխարժեքից), իսկ մյուսը կարող է ծախսել անսահմանափակ գումար, որը պահվում է բանկի «ոսկե» քարտում։ Պարզելու համար, թե ով է լինելու «ոսկե» քարտով, և ով է իր տրամադրության տակ ունենալու $100, նրանք մետաղադրամ են նետում, և ամեն բան որոշում է «գիրը կամ արծիվը»։ Երբ մետաղադրամը նետելուց հետո երեսին հայտնվում է «արծիվը», ապա «ոսկե» քարտը հասնում է այն հաղորդավարին, ով նետել է մետաղադրամը, իսկ $100-ը` մյուսին, իսկ եթե գիրն է հայտնվում երեսին, կատարվում է հակառակ գործընթացը։ Միակ դեպքը, երբ «ոսկե» քարտ ձեռք բերած հաղորդավարը զիջեց այն իր գործընկերուհուն, 15-րդ թողարկման ժամանակ էր, երբ Ալանը ցանկացավ, որ Թբիլիսիում «անսահմանափակ» հնարավորություններ ունենա Ժաննան։
Հաղորդման ընթացքում հաղորդավարները ծանոթացնում են տվյալ քաղաքի հիմնական տեսարժան վայրերին, ցուցադրում են հյուրանոցները և այլ ծառայություններ` նշելով գներն ու անունները։
Յուրաքանչյուր հաղորդման վերջում (բացի Հայաստանյան 1-ին թողարկումից) «ոսկե» քարտ ունեցող հաղորդավարը $100 է դնում մի շշի մեջ և այն պահում է աննկատ վայրում։ Այդ $100-ը կարող է գտնել յուրաքանչյուր ոք։ Օրինակ՝ Հայաստանյան 2-րդ թողարկման ժամանակ, հաղարդավար Եվսեյ Կովալյովը այն թաքցրել էր Արտաշավան գյուղի հյուսիսում գտնվող Հայոց այբուբենի հուշարձանի «Ֆ» տառի տակ։


== Հաղորդավարներ ==
Առաջին եթերաշրջանում հաղորդումը վարեցին ուկրաինացի ռեժիսոր Ալան Բադոևը և նրա կինը` Ժաննա Բադոևան։ Երկրորդ եթերաշրջանում Բադոևը լքեց ծրագիրը` որոշելով զբաղվել միայն ռեժիսուրայով։ Նրան փոխարինեց դերասան և հումորիստ Անդրեյ Բեդնյակովը, ով Ժաննայի հետ աշխատեց երկրորդ և երրորդ եթերաշրջաններին։ Չորրորդ և հինգերորդ եթերաշրջաններին Անդրեյի հետ աշխատեց «Ծիծաղեցրու՛ հումորիստին» ծրագրի հաղթող Լեսյա Նիկիտյուկը։ Վեցերորդ և յոթերորդ եթերաշրջանները Անդրեյը վարեց այդ ժամանակ իր հարսնացուի`Անաստասիա Կորոտկայայի հետ։ Ութերորդ եթերաշրջանի նոր հաղորդավարները ուկրաինացի երգիչներ Կոլյա Սերգան էին և Ռեգինա Տոդորենկոն։ Իններորդ եթերաշրջանում Կոլյային փոխարինեց ռեժիսոր և ծրագրի համահեղինակ Եվգենի Սինելնիկովը։ 
«Հոբելյանական» տասներորդ և տասնմեկերորդ եթերաշրջանները, որոնք այդ անվանումը ստացել էին ի պատիվ ծրագրի հինգամյակին, վարում էին բոլոր հաղորդավարները, ովքեր երբևէ մասնակցել էին այս հեռուստածրագրին։ 
Տասներկուերորդ եթերաշրջանի հաղորդավարները Լեսյա Նիկիտյուկը և Ռեգինա Տոդորենկոն էին, սակայն 24-րդ թողարկումից հետո Լեսյան լքեց ծրագիրը, որին փոխարինեց ռուս կինոդերասան Պյոտր Ռոմանովը։ Տասներեքերորդ եթերաշրջանը կրկին վարեցին Լեսյա Նիկիտյուկը և Ռեգինա Տոդորենկոն։ Տասնչորսերորդ եթերաշրջանը վարեցին ուկրաինացի դիջեյ Անտոն Պտուշկինը և ռուս հեռուստահաղորդավարուհի, վիդեոբլոգեր Անաստասիա Իվլեևան։


== Մրցանակներ ==


== Թողարկումների շարք ==


=== Առաջին եթերաշրջան ===
Այս եթերաշրջանի հաղորդավարներն էին Ալան Բադոևը և Ժաննա Բադոևան։


=== Երկրորդ եթերաշրջան ===
Այս եթերաշրջանը Ժաննա Բադոևայի հետ վարեց Անդրեյ Բեդնյակովը։


=== Երրորդ եթերաշրջան ===
Նախորդ եթերաշրջանի պես այս եթերաշրջանը վարեցին Անդրեյ Բեդնյակովը և Ժաննա Բադոևան։


=== Չորրորդ եթերաշրջան ===
Այս եթերաշրջանըԱնդրեյ Բեդնյակովի հետ վարեց Լեսյա Նիկիտյուկը։


=== Հինգերորդ եթերաշրջան ===
Նախորդ եթերաշրջանի պես այս եթերաշրջանը վարեցին Անդրեյ Բեդնյակովը և Լեսյա Նիկիտյուկը։


=== Վեցերորդ եթերաշրջան։ «Մերձծովյան» ===
Այս եթերաշրջանը Անդրեյ Բեդնյակովի հետ վարեց Նաստյա Կորոտկայան։ Նրանք այցելեցին բացառապես մերձծովյան քաղաքներ, որոնք նախկինում չէին այցելել։


=== Յոթերորդ եթերաշրջան։ «Հետ դեպի ԽՍՀՄ» ===
Այս եթերաշրջանում հաղորդավարներ Անդրեյ Բեդնյակովը և Նաստյա Կորոտկայան այցելեցին բացառապես նախկին ԽՍՀՄ քաղաքներ։ Այցելեցին բոլոր երկրները բացառությամբ Ուզբեկստանի և Թուրքմենստանի, քանի որ այս երկրներ այցելելու համար նկարահանման անձնակազմի ոչ բոլոր անդամները կարողացան մուտքի թույլտվություն ստանալ։ Չայցելեցին նաև Լատվիա, քանի որ այն այցելել էին նախկինում։ 


=== Ութերորդ եթերաշրջան։ «Աշխարհի ծայրը» ===
Այս եթերաշրջանում նոր հաղորդավարներ Կոլյա Սերգան և Ռեգինա Տոդորենկոն այցելեցին բացառապես այնպիսի վայրեր, որոնք բավական հեռու են Ուկրաինայից` հիմնականում Արևելք, Ավստրալիա և Օվկիանիա։


=== Իններորդ եթերաշրջան։ «Չուսումնասիրված Եվրոպա» ===
Այս եթերաշրջանը Ռեգինա Տոդորենկոյի հետ վարեց Եվգենի Սինելնիկովը։ Նրանք այցելեցին Եվրոպայի այնպիսի քաղաքներ, որոնք սովորաբար չբացահայտված են ուկրաինացիների համար։


=== Տասներորդ եթերաշրջան։ «Հոբելյանական, մաս 1» ===
Այս եթերաշրջանը վարեցին նախկին եթերաշրջանների բոլոր հաղորդավարները. յուրաքանչյուր շաբաթ ընտրվում էր նոր զույգ։ 


=== Տասնմեկերորդ եթերաշրջան։ «Հոբելյանական, մաս 2» ===
Այս եթերաշրջանում գործեց նախորդ եթերաշրջանի ձևաչափը։


=== Տասներկուերորդ եթերաշրջան։ «Շուրջերկրյա» ===
Այս եթերաշրջանի 1-24 թողարկումները վարեցին Լեսյա Նիկիտյուկը և Ռեգինա Տոդորենկոն, այնուհետև Լեսյային փոխարինեց նոր հաղորդավար Պյոտր Ռոմանովը։


=== Տասներեքերորդ եթերաշրջան։ «Դրախտ և դժոխք» ===
Այս եթերաշրջանը վարեցին Լեսյա Նիկիտյուկը և Ռեգինա Տոդորենկոն։ Այս անգամ նրանք այցելեցին աշխարհի ամենադրախտային կամ ամենադժոխային վայրերը` միմյանց հակադրելու նպատակով։


== Ծանոթագրություններ ==


== Արտաքին հղումներ ==
Ֆեյսբուքում
ՎԿ-ում
ՅուԹյուբում
Inter ալիքի պաշտոնական կայքում
Friday ալիքի պաշտոնական կայքում Archived 2016-01-13 at the Wayback Machine.